06/07/2021 | Administración LocalMunicipal
Boiro
Anuncio da convocatoria do proceso para provisión de praza de oficial de Policía Local

ANUNCIO DAS BASES E CONVOCATORIA PARA A PROVISIÓN EN PROPIEDADE DUNHA PRAZA DE OFICIAL DE POLICÍA LOCAL (FUNCIONARIO DE CARREIRA) - PROMOCIÓN INTERNA A Xunta de Goberno Local, na súa sesión celebrada con data 30/06/2021, acordou aprobar as bases e a convocatoria que a continuación se transcriben para a provisión en propiedade dunha praza de oficial de Policía Local (funcionario/a de carreira) por promoción interna correspondente á oferta de emprego público do Concello de Boiro do ano 2019. O prazo de presentación de solicitudes será de 20 días hábiles, a contar desde o día seguinte á publicación deste anuncio no Boletín Oficial do Estado. “BASES DA CONVOCATORIA PARA A PROVISIÓN EN PROPIEDADE DUNHA PRAZA DE OFICIAL DE POLICÍA LOCAL (FUNCIONARIO DE CARREIRA) - PROMOCIÓN INTERNA A presente convocatoria constitúe parte do desenvolvemento da oferta de emprego público do Concello de Boiro para o ano 2019, aprobada por Resolución da Alcaldía de data 26/12/2019, publicada no BOP da Coruña número 247, do 30/12/2019, e réxese polas seguintes normas: 1.ª.–NÚMERO, DENOMINACIÓN E CARACTERÍSTICAS.  Denominación: oficial da Policía Local.  N.º de prazas: 1  Relación xurídica: funcionario de carreira.  Quenda: promoción interna.  Escala: Administración Especial.  Subescala e categoría: servizos especiais, escala básica, categoría oficial.  Subgrupo: C1  Complemento destino (nivel): 18  Complemento específico (total 14 pagas): 10.117,38 2.ª.–SISTEMA DE PROVISIÓN. Concurso-oposición.3.ª.–REQUISITOS DAS PERSOAS ASPIRANTES. As persoas aspirantes deberán reunir, na data de expiración do prazo de presentación de instancias, os seguintes requisitos: Para poder tomar parte no proceso selectivo os aspirantes deberán reunir os seguintes requisitos antes da finalización do prazo de presentación de instancias: a) Ser funcionario/a de carreira da Policía Local de Boiro cun mínimo de tres anos continuados de servizo activo na categoría inmediata inferior, computándose tamén neste caso o tempo de segunda actividade por causa de embarazo e lactación. b) Estar en posesión da titulación esixible para o acceso ao grupo C1 ou ter superado o curso de dispensa que a tal efecto programase pola Academia Galega de Seguridade Pública. c) Non ter sido sancionado/a por falta grave ou moi grave ou telas canceladas. d) Faltarlle máis dun ano para o pase á situación de segunda actividade por razón de idade.4.ª.–PRESENTACIÓN DE SOLICITUDES. As persoas que desexen tomar parte nesta selección deberán presentar as súas instancias dirixidas ó señor alcalde-presidente, en modelo que se engade como ANEXO II, na sede electrónica do Concello de Boiro https://boiro.sedelectronica. gal ou no Rexistro Xeral do Concello de Boiro en horario de atención ó público (de luns a venres de 9.00 a 13.30) durante o prazo de VINTE DÍAS HÁBILES, a contar dende o día seguinte ó da publicación do anuncio da convocatoria no Boletín Oficial do Estado. No caso de ser presentadas por correo ou noutros rexistros, e a efectos de poder realiza-lo seu seguimento, as persoas solicitantes deberán remitir unha copia da instancia xa rexistrada mediante correo electrónico dirixido a persoal@boiro. org. Xunto coa solicitude para tomar parte neste proceso selectivo as persoas aspirantes deberán achega-la seguinte documentación complementaria necesaria para a tramitación do procedemento (orixinais ou copias electrónicas): a) D. N. I. b) Declaración responsable de estar en posesión da titulación requirida na presente convocatoria. c) Relación dos méritos (autobaremada e asinada) que se acrediten, por cada unha das epígrafes de que consta o concurso especificado no Anexo III. d) Copias da documentación acreditativa dos méritos alegados. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado Español, para que teñan validez deberán estar redactados na lingua castelá ou traducidos polo organismo competente da respectiva comunidade, debidamente validados e apostilados polo organismo competente. Coa presentación da instancia para tomar parte no proceso selectivo entenderase que as persoas interesadas aceptan e acatan todas e cada unha das Bases desta convocatoria. A documentación complementaria presentarase preferiblemente por vía electrónica. As persoas interesadas responsabilizaranse da veracidade dos documentos que presenten. Excepcionalmente, a Administración poderá requirir a exhibición do documento orixinal para o cotexo da copia electrónica presentada. A consignación de datos falsos na solicitude ou na documentación presentada polas persoas aspirantes sancionarase coa anulación da solicitude, sen prexuízo das demais medidas legais que correspondan. Opcionalmente, as persoas interesadas poderán presentar a documentación complementaria presencialmente en calquera dos lugares e rexistros establecidos na normativa reguladora do procedemento administrativo común.5.ª.–PUBLICIDADE, PRESENTACIÓN, NOTIFICACIÓNS E COMUNICACIÓNS. A convocatoria correspondente ás presentes bases, efectuarase a través de anuncios no BOP, DOG e BOE, conxuntamente coa súa publicación na paxina web www.boiro.org e no taboleiro de anuncios do Concello. Publicaranse no BOP, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas (LPAC): – Relación provisional de persoas admitidas e non admitidas. – Relación definitiva de persoas admitidas e non admitidas e data e lugar de realización do concurso. No taboleiro de anuncios do concello así coma na páxina web www.boiro.org publicaranse as comunicacións e resolucións ou actos do Tribunal.6.ª.–ADMISIÓN DE PERSOAS ASPIRANTES.6.1.–Unha vez rematado o prazo de presentación de solicitudes, e despois de comprobadas as mesmas, o órgano convocante ditará resolución pola que declara aprobada a lista provisional de admitidos/ as e excluídos/ as, coas causas que motivaron a exclusión.6.2. Esta resolución deberá facerse pública no lugar que se determine nas bases, e tamén no BOP, indicando neste caso o lugar no que se poden atopar as listas expostas ao coñecemento público, e concedendo 10 días hábiles de prazo para que os excluídos/as poidan emendar erros e presentar nova documentación.6.3. Transcorrido o prazo anterior, o órgano convocante ditará nova resolución pola que aprobará a lista definitiva de admitidos/as e excluídos/as ao proceso selectivo correspondente, fixando o lugar e a data de comezo do concurso.7.ª.–OBRIGA DAS PERSOAS ASPIRANTES A CONCORRER ÁS PROBAS. De conformidade co artigo 12 do Decreto 243/2008, as persoas aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fose a causa que lles impida acudir, agás que a escusa sexa posible por ter amparo nun precepto legal.8.ª.–COMPOSICIÓN DO TRIBUNAL. Os membros do Tribunal Cualificador serán designados polo alcalde segundo o disposto no artigo 60 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (TREBEP) e en atención ó principio de imparcialidade e profesionalidade dos seus membros. Estará constituído por cinco persoas titulares e cinco persoas suplentes, presidente/a, tres vogais e secretario/a, pertencentes a un corpo, escala ou categoría profesional en que se requira para o ingreso a titulación de bacharelato ou superior, a súa composición será paritaria segundo o establecido no artigo 48 do Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. Non poderán formar parte do Tribunal o persoal de elección ou de designación política, o persoal interino ou o persoal laboral temporal e o persoal eventual, nin tampouco as persoas que nos cinco anos anteriores á publicación da convocatoria realizasen tarefas de preparación de aspirantes a probas selectivas ou colaborasen durante ese período con centros de preparación de opositores. A pertenza ao mesmo será sempre a título individual, sen que se poida desempeñar esta en representación ou por conta de ninguén. O Tribunal de selección poderá dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sen que sexan integrantes do tribunal, correspondéndolle o asesoramento e ilustración do parecer dos seus membros. A súa composición farase pública na mesma resolución da Alcaldía pola que se aproba a lista definitiva de persoas aspirantes admitidas e excluídas. Os membros do Tribunal deberán absterse de intervir, notificándoo á autoridade convocante, cando concorra algunha das circunstancias previstas nos artigos 23 e 24 da Lei 40/2015, do 1 de outubro, do Réxime Xurídico do Sector Público. Igualmente, as persoas aspirantes poderán recusar aos membros do Tribunal cando concorra algunha das circunstancias a que se refire o parágrafo anterior. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes indistintamente). En todo caso, será precisa a asistencia das persoas titulares da presidencia e da secretaría. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade do seu Presidente. O Tribunal Cualificador queda autorizado para resolver as dúbidas que se presenten e para tomar os acordos necesarios para a boa orde do proceso selectivo, en todo o non previsto nestas Bases. Os acordos adoptados polo tribunal do proceso poderán ser obxecto de recurso de alzada de acordo co artigo 121 da Lei 39/2015, do 1 de outubro, de Procedemento administrativo común das administracións públicas.9.ª.–NOMEAMENTOS EN PRÁCTICAS. Os aspirantes que resultasen aprobados no proceso de selección descrito para a promoción interna, deberán superar un curso de capacitación para a nova categoría na Academia Galega de Seguridade Pública (AGASP), que será obrigatorio e necesario para poder tomar posesión como funcionario de carreira na categoría convocada. Só estarán dispensadas de realizar dito curso aquelas persoas que xa o tiveran superado con anterioridade na AGASP. Para o desenvolvemento do curso de formación, as persoas aprobadas serán nomeadas funcionarias en prácticas, cos dereitos e deberes que legalmente lles correspondan segundo a súa titulación e categoría. Durante este período, os aspirantes percibirán as retribucións que lles correspondan de conformidade coa lexislación vixente. Unha vez superado o curso de que se trate, a Academia emitirá informe ao Concello certificando tal circunstancia, de forma que poida procederse ao nomeamento como persoal funcionario de carreira e a toma de posesión na praza concreta. O nomeamento como funcionario de carreira, na categoría convocada, efectuarase unicamente tras acreditar a superación do curso de capacitación obrigado para o acceso á categoría convocada.10.ª.–NOMEAMENTO COMO PERSOAL FUNCIONARIO DE CARREIRA E TOMA DE POSESIÓN. O nomeamento como funcionario de carreira, na categoría convocada, efectuarse unicamente acreditando a superación do curso de capacitación obrigado para o acceso á categoría convocada. O nomeamento como funcionario de carreira efectuarase polo alcalde unha vez xustificado documentalmente o cumprimento dos requisitos esixidos. O nomeamento efectuado publicarase no Diario Oficial de Galicia sen prexuízo da súa notificación persoal.11.ª.–DESENVOLVEMENTO DAS PROBAS. A) FASE DE CONCURSO. Non terá carácter eliminatorio e consistirá na avaliación por parte do tribunal dos méritos que concorran en cada un dos aspirantes, para o cal se acompañarán á instancia os documentos xustificativos (orixinais ou copias electrónicas) que consideren oportunos. Non se tomarán en consideración nin serán valorados aqueles méritos que non queden debidamente acreditados, en todos os seus extremos, na data de finalización do prazo de presentación das instancias. Non obstante, non será necesario presentar documentos que xa se atopen en poder desta Administración. En aplicación dos disposto no art.32. b) do Decreto 243/2008, do 16 de outubro, no concurso-oposición, a valoración total dos méritos será obxecto de limitación, cun máximo de puntos preestablecidos. Tendo en conta que á fase de concurso lle corresponderá unha porcentaxe máxima do 40% da puntuación máxima total, incluída a da oposición, para ponderar equitativamente os méritos tomarase como referencia este máximo de puntos que os aspirantes poderán conseguir, ao cal se lle outorgarán os catro puntos. Proporcionalmente asignaráselle a puntuación a cada aspirante, aplicando a regra de tres simple e cun máximo de tres decimais sen redondeo. BAREMO DE MÉRITOS A.1. Titulacións académicas. Tendo en conta o previsto no artigo 76 e na disposición transitoria terceira do Estatuto Básico do Empregado Público, as titulacións a baremar serán as seguintes: – Título universitario de posgrao, doutor ou equivalente: 3,00 puntos. – Título universitario de grao, licenciado, arquitecto, enxeñeiro ou equivalente: 2,00 puntos. – Técnico superior, diplomado universitario, enxeñeiro técnico, arquitecto técnico, diplomado superior en criminoloxía, ciencias policiais ou equivalente: 1,50 puntos. – Bacharel, técnico ou equivalente: 0,50 puntos. Non se valorará a titulación requirida para o acceso á categoría a que se aspira, salvo que se posúa máis dunha. Tampouco se terán en conta, para os efectos de valoración, as titulacións necesarias ou as que se empregasen como vía de acceso para a obtención dunha titulación superior xa valorada. Para os efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou disposición na que se estableza a mesma e, se é o caso, o BOE en que se publica. Só se valorarán os títulos antes citados, non os cursos realizados para a súa obtención. A valoración máxima deste epígrafe será de 4.00 puntos. A.2. Antigüidade. Para os efectos de valoración da antigüidade só serán tidos en conta os servizos prestados como funcionario de carreira. – Por cada ano de servizos, ou fracción superior a seis meses, prestados nos corpos de Policía Local: 0,20 puntos. – Por cada ano de servizos, ou fracción superior a seis meses, prestados noutros corpos e forzas de seguranza: 0,10 puntos. – Por cada ano de servizos, ou fracción superior a seis meses, prestados noutros corpos das administracións públicas: 0,05 puntos. A valoración máxima deste epígrafe será de 4.00 puntos. A.3. Formación e docencia. A.3.1. Formación profesional continua: A.3.1.1. Os cursos de formación profesional ou outras actividades formativas desenvolvidas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, serán valorados de acordo ao seguinte baremo: – Cada hora presencial en actividades con exame de aproveitamento: 0,025 puntos. – Cada hora a distancia en actividades con exame de aproveitamento: 0,020 puntos. – Cada hora en actividades formativas de asistencia presencial: 0,015 puntos. – Cada hora en actividades formativas de asistencia en formación en liña: 0,010 puntos. A.3.1.2. Os cursos de manifesto interese policial homologados pola Academia Galega de Seguridade Pública, superados nas universidades, administracións públicas ou a través dos plans de formación continua, serán valorados de acordo ao seguinte baremo: – Ata 20 horas lectivas: só asistencia 0,20 puntos; aproveitamento 0,30 puntos. – Entre 21 e 40 horas lectivas: só asistencia 0,35 puntos; aproveitamento 0,50 puntos. – Entre 41 e 70 horas lectivas: só asistencia 0,45 puntos; aproveitamento 0,65 puntos. – Entre 71 e 100 horas lectivas: só asistencia 0,50 puntos; aproveitamento 0,75 puntos. – Entre 101 e 200 horas lectivas: só asistencia 0,75 puntos; aproveitamento 1,00 puntos. – Máis de 200 horas lectivas: só asistencia 1,00 puntos; aproveitamento 1,30 puntos. Non se terán en conta, para os efectos de valoración os cursos obrigatorios que formen parte do proceso de selección para o acceso a calquera categoría ou emprego dos corpos e forzas de seguranza; os cursos repetidos, salvo que transcorrese un período superior a cinco anos desde a finalización do primeiro curso. A.3.2. Docencia: A.3.2.1. A participación como profesor en cursos ou outras actividades formativas desenvolvidas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, dirixidos en particular aos corpos de Policía Local, ou tamén ao colectivo das forzas e corpos de seguranza, valoraranse por hora impartida a razón de: – Cada hora en actividades formativas de asistencia presencial: 0,020 puntos. – Cada hora en actividades de formación en liña: 0,015 puntos. A.3.2.2. A participación como profesor en cursos ou outras actividades formativas de manifesto interese policial dirixidos en particular aos corpos de Policía Local, ou tamén ao colectivo das forzas e corpos de seguranza, desenvolvidos nas universidades, administracións públicas ou a través dos plans de formación continua, valoraranse por hora impartida a razón de: – Cada hora en actividades formativas de asistencia presencial: 0,015 puntos. – Cada hora en actividades de formación en liña: 0,010 puntos. O mesmo curso impartido en máis dunha ocasión só computará unha vez, agás que transcorrese un período superior a cinco anos desde a súa impartición. Os méritos desta epígrafe A.3 deberán acreditarse dentro do prazo que se determine, mediante a presentación dos diplomas ou certificados correspondentes, que expresarán claramente os contidos xerais e as horas de formación ou docencia, se é o caso. A valoración máxima deste epígrafe A.3 será de 8.00 puntos A.4. Distincións e recompensas oficiais. – Placa individual ao mérito da Policía Local: 2,00 puntos. – Placa colectiva ao mérito da Policía Local: 1,5 puntos. – Medalla ao mérito da Policía Local: 1,00 punto. – Medalla ou cruz ao mérito policial doutros corpos: 0,75 puntos. – Distincións do órgano colexiado competente do concello: 0,25 puntos. A valoración máxima deste epígrafe será de 2.00 puntos. A.5. Idiomas. O coñecemento doutro idioma distinto do español e do galego, acreditado por certificado de escola oficial de idiomas, valorarase a razón de: a) Ciclos.–Certificado de superación do ciclo elemental: 1,00 puntos. – Certificado de superación do ciclo superior: 2,00 puntos. b) Niveis. -Certificado superación nivel básico: 0,65 puntos. – Certificado superación nivel intermedio: 1,30 puntos. – Certificado superación nivel avanzado: 2,00 puntos. Só se terá en conta o ciclo ou nivel de máis valor dos que se acrediten. A valoración máxima deste epígrafe será de 4.00 puntos A.6. Lingua galega. – Celga 1: 0,25. – Celga 2: 0,50. – Celga 3: 0,75. – Celga 4: 1,00. – Anterior curso de iniciación: 0,75. – Anterior curso de perfeccionamento: 1,00. – Linguaxe administrativa nivel medio: 1,50. – Linguaxe administrativa nivel superior: 2,00. Só se terá en conta o título de máis nivel dos que se acrediten. A valoración máxima deste epígrafe será de 2.00 puntos. A puntuación máxima total da fase de concurso é de 24.00 puntos B) FASE DE OPOSICIÓN. Será posterior á fase de concurso e constará de dúas probas de coñecementos referido ao temario da presente convocatoria e que se recolle no Anexo I desta, e unha proba de coñecemento do idioma galego. Primeira proba: consistirá en contestar por escrito nun período máximo de dúas horas 120 preguntas tipo test determinadas polo Tribunal inmediatamente antes de celebrarse a proba e relacionadas cos temas comprendidos no Anexo I da presente convocatoria. Esta proba cualificarase de cero a dez puntos, sendo necesario alcanzar cinco puntos como mínimo, para non quedar eliminado. O Tribunal determinará o nivel de coñecementos esixidos para alcanzar a puntuación mínima. A cualificación farase atendendo á seguinte fórmula: N=(A-F/3)/12 Sendo n=nota final da proba; A= preguntas acertadas; F= preguntas falladas ou non respondidas. Segunda proba: consistirá na resolución dun caso práctico, no tempo máximo dunha (1) hora, determinado polo tribunal inmediatamente antes de celebrarse a proba e relacionado cos temas comprendidos no Anexo I da presente convocatoria. Seguidamente, por parte dos aspirantes procederase á lectura do caso práctico ante o tribunal. Esta proba cualificarase de cero a dez puntos, sendo necesario alcanzar cinco puntos como mínimo, para non quedar eliminado. O Tribunal determinará o nivel de coñecementos esixidos para alcanzar a puntuación mínima. A puntuación final da fase de oposición de cada aspirante será a media aritmética das cualificacións de ambas as dúas probas, sendo necesario alcanzar en cada unha das probas un mínimo de cinco puntos para superar a oposición. Para ponderar esta puntuación en relación ao 60% da nota final que corresponde á fase de oposición, aplicarase a regra de tres simple, tendo en conta que á nota máxima que se podería alcanzar na oposición, que sería un dez, outorgaríanselle seis puntos para a nota ponderada coa fase de concurso, de modo que ambas as dúas puntuacións ponderadas, a do concurso e a da oposición, sumarían como máximo dez puntos, correspondendo nesa puntuación unha porcentaxe máxima do 40% ao concurso e do 60% a da oposición. Terceira proba: de coñecemento da lingua galega, Consistirá na tradución directa e/ou inversa dun ou varios textos, en castelán ou galego, facilitados polo Tribunal, nun tempo máximo de 30 minutos. Este exercicio será cualificado unicamente de apto ou non apto. Aquelas persoas aspirantes que estivesen en posesión do título acreditativo do nivel de coñecemento da lingua galega CELGA 4 ou equivalente estarán exentos da realización do presente exame. Os documentos acreditativos dos extremos sinalados no parágrafo anterior deberán ser presentados coa instancia.12.ª.–CUALIFICACIÓN FINAL. Previamente á fase de oposición, o tribunal procederá a baremación da fase de concurso e publicarao no taboleiro de anuncios do Concello, con indicación da puntuación obtida por cada aspirante. Contra a baremación, os aspirantes que o consideren oportuno poderán presentar reclamacións ante o propio tribunal no prazo de dez días hábiles, contados a partir do día seguinte ao da publicación da baremación. Á vista das reclamacións que se presenten e, no caso de ser estimadas, realizaranse as oportunas correccións na baremación e procederase á publicación definitiva no mesmo lugar. Contra esta resolución, poderán as/os interesadas/os interpoñer recurso de alzada conforme o previsto no art.121 da Lei 39/2015, do 1 de outubro, de Procedemento Administrativo Común ads Administracións Públicas. Rematado o proceso selectivo, o Tribunal proporá o órgano convocante e fará pública a relación de aprobados, por orde decrecente de puntuación, cun número máximo que deberá coincidir co de prazas convocadas. O Tribunal elaborará, tamén por orde decrecente de puntuación, unha lista de reserva, cun número de aspirantes que será como máximo igual ó de aprobados, na que figurarán aqueles aspirantes que, aínda que superaran o proceso selectivo, non resultasen aprobados por obter unha puntuación de ordinal inferior ó número de prazas convocadas. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que o aspirante aprobado non chegue a tomar posesión, e sempre con anterioridade ó desenvolvemento do curso correspondente, o órgano convocante de acordo co disposto no artigo 61.8 do Real Decreto Lexislativo 5/2015, polo que se aproba o texto refundido do Estatuto Básico do Empregado Público, poderá substituílo polo seguinte na orde de puntuación da lista complementaria de reserva, segundo a orde de puntuación conseguida.13.ª.–PRESENTACIÓN DE DOCUMENTOS. A persoa candidata que fose proposta polo Tribunal para ocupa-la praza convocada deberá achegar, no prazo de 20 días hábiles, contados a partir do seguinte da publicación da proposta do Tribunal, os documentos acreditativos dos requisitos esixidos no caso de que non foran xa presentados xunto coa solicitude para tomar parte neste proceso selectivo: a) Titulación académica. b) Declaración responsable comprometéndose a manter vixentes os permisos de condución B e A2. c) Declaración responsable do compromiso de portar armas e, de ser o caso, de chegar a utilizalas. d) Declaración responsable de non ter sido separado do servizo de calquera Administración Pública ou estar inhabilitado para o exercicio da función pública. e) Declaración responsable de non atoparse incurso en ningún dos supostos de incompatibilidade previstos na lexislación vixente f) Certificado médico oficial acreditativo de non padecer enfermidade ou limitación física que impida o normal desempeño das funcións correspondentes. A falta de presentación en prazo da documentación esixida será equivalente a unha renuncia, axustándose as posicións das demais persoas aspirantes de acordo coas puntuacións obtidas no proceso selectivo.14.ª.–NORMAS FINAIS. Primeira. –Para todo o non previsto nestas bases, ou naquilo que as contradigan, será de aplicación supletoria o establecido no Real Decreto Lexislativo 5/2015, do 30 de outubro, polo que se aproba o texto refundido da Lei do estatuto básico do empregado público (LEPG), Lei 7/1985, do 2 de abril, de Bases de Réxime Local, Lei 5/1997, do 22 de xullo, reguladora de da Administración Local de Galicia, Lei 2/2015, do 29 de abril, do emprego público de Galicia, Lei 4/2007, do 20 de abril, de coordinación de policías locais, Decreto 243/2008 do 16 de outubro, de desenvolvemento da Lei 4/2007 e demais lexislación vixente que sexa de aplicación. Segunda. –Todos os actos administrativos derivados desta convocatoria, así como da actuación do tribunal, poderán ser impugnados nos casos e na forma establecidos pola Lei de Procedemento Administrativo Común das Administracións Públicas e normas vixentes concordantes. A presentación de reclamacións non suspenderá a prosecución do proceso selectivo, salvo que así o decida o órgano convocante do mesmo. Terceira. –Contra as presentes bases e a resolución que as aproba, que pon fin á vía administrativa, poderase interpoñer RECURSO CONTENCIOSO-ADMINISTRATIVO ante o Xulgado Contencioso Administrativo de Santiago de Compostela, no prazo de dous meses (contado desde o día seguinte ó da publicación da convocatoria). Con carácter potestativo e previo poderase interpoñer RECURSO DE REPOSICIÓN ante o mesmo órgano que adoptou o acordo de aprobación, no prazo dun mes (contado desde o día seguinte ó da publicación da convocatoria). Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. ANEXO I TEMARIO DA PROMOCIÓN INTERNA 1. O Estado. Concepto. Elementos. A división de poder. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas I: dereito á vida e integridade. Liberdade ideolóxica, relixiosa e de culto. Dereito á liberdade e seguridade. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3. Dereitos fundamentais e liberdades II: dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguridade.4. Prohibición de tribunais de honra. O dereito á educación e á liberdade de ensino. Dereito á sindicación e á folga, especial referencia aos membros das forzas e corpos de seguridade. Dereito de petición.5. Dereitos e deber dos cidadáns. Os principios reitores da política social e económica. As garantías e dereitos e liberdades. Suspensión xeral e individual destes. O Defensor do Pobo.6. A coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.7. O Poder Xudicial. Principios constitucionais. Estrutura e organización do sistema xudicial español. O Tribunal Constitucional.8. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. Mención ao Tribunal Superior de Xustiza.9. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía de Galicia.10. O dereito administrativo. Fontes e xerarquía das normas.11. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraodinario de revisión.12. O procedemento administrativo. Concepto e principios xerais. Clases. Os interesados. A estrutura do procedemento administrativo.13. O réxime local español. Principios constitucionais e regulación xurídica. Tipos de entidades locais.14. O municipio. Concepto e elementos. Competencias municipais. A provincia: concepto, elementos e competencias.15. A organización e funcionamento do municipio. O Pleno. O alcalde. A Xunta de Goberno local. Outros órganos municipais.16. Ordenanzas, regulamentos e bandos. Clases e procedemento de elaboración e aprobación.17. A licenza municipal. Tipos. Actividades sometidas a licenza. Tramitación.18. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas.19. Lei orgánica de forzas e corpos de seguridade. Funcións da Policía Local.20. Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.21. A actividade da Policía Local como policía administrativa I. Consumo. Abastos. Mercados. Venda ambulante. Espectáculos e establecementos públicos.22. A actividade da Policía Local como policía administrativa II. Urbanismo. Infraccións e sancións. A protección ambiental: prevención e calidade ambiental, residuos e disciplina ambiental.23. A Lei de emerxencias de Galicia: aspectos fundamentais.24. Delitos e faltas. Circunstancias modificativas da responsabilidade criminal.25. Persoas responsables: autores e cómplices. Graos de perfección do delito.26. Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais.27. Delitos contra a Administración pública.28. Atentados contra a autoridade e as súas axentes. Desordes públicas.29. Homicidio e as súas formas. Faltas contra as persoas.30. Delitos e faltas contra o patrimonio e a orde socioeconómica.31. Delitos contra a saúde pública. Tráfico de drogas.32. Delitos contra a seguridade viaria. Faltas cometidas con ocasión da circulación de vehículos a motor. Lesións e danos imprudentes.33. As penas. Concepto, clases: privativas de liberdade, privativas de dereito e multa. Clasificación pola súa gravidade: graves, menos graves e leves.34. O atestado policial na Lei de axuizamento criminal. Concepto e estrutura.35. Detención: concepto, clases e supostos. Prazos de detención. Deberes do funcionario que efectúa unha detención. Contido da asistencia letrada. Dereito do detido. Responsabilidades penais nas que pode incorrer o funcionario que efectúa unha detención. O procedemento de habeas corpus.36. Lei de seguridade viaria. Regulamentos de desenvolvemento. Estruturas e conceptos xerais.37. Normas xerais de circulación: lugar na vía, velocidade, prioridade de paso. Cambios de dirección e sentido. Adiantamentos. Parada e estacionamento.38. Vehículos e transportes especiais. Cinto e casco de seguridade. Circulación por zonas peonís. Comportamento en caso de emerxencia.39. Sinais de circulación. Clasificación e orde de prioridade.40. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio 41. Accidentes de circulación: definición, tipos e actuacións da Policía Local.42. Alcoholemia. Datos. A súa consideración segundo a normativa vixente. Doutrina constitucional. Procedemento de indagación do grao de impregnación alcohólica.43. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.44. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.45. Comunicación: elementos, redes, fluxos, obstáculos. comunicación con superiores e subordinados. Equipos de traballo e atención á cidadanía.46. Minorías étnicas e culturais. Racismo e xenofobia. Actitude policial ante a sociedade intercultural.47. Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas.48. O mando: concepto, estilos, calidades, trazos, regras e características do mando; relación con subordinados; técnicas de dirección e reunións.49. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.50. Deontoloxía policial. Normas que a establecen. A policía como servizo á cidadanía. Colaboración con outros servizos municipais. ANEXO II MODELO DE SOLICITUDE Boiro, _____ de ____________ de 20____ Asdo.: ANEXO III TÁBOA BAREMO DE MÉRITOS “ Boiro, 30 de xuño de 2021. O alcalde-presidente José Ramón Romero García